**УКАЗАНИЯ ЗА УЧАСТИЕ**

**в обществена поръчка чрез събиране на оферти с обява по чл. 20, ал. 3, т. 2 от ЗОП с предмет: „Доставка на активна електрическа енергия и избор на координатор за балансираща група на свободния пазар на електроенергия за нуждите на Агенция за публичните предприятия и контрол“**

2021 г.

гр. София

 **РАЗДЕЛ I**

**ОБЩИ ПОЛОЖЕНИЯ**

**1.** Възложител на обществената поръчка е Петър Петров - заместник Изпълнителният директор на Aгенция за публичните предприятия и контрол (АППК), определен за длъжностно лице по чл. 7, ал. 1 от ЗОП, съгласно Заповед № 154/08.11.2021 г. на Изпълнителния директор на АППК /Булстат: 175888562, адрес: гр. София 1000, ул. „Врабча” № 23/, публичен възложител по смисъла на чл. 5, ал. 2, т. 13 от ЗОП.

**2.** Правно основание: чл. 20, ал. 3, т. 2 от ЗОП .

**3.** Обект на поръчката: Доставка съгласно чл. 3, ал. 1, т. 2 от ЗОП).

**4.** Предмет на поръчката: „Доставка на активна електрическа енергия и избор на координатор за балансираща група на свободния пазар на електроенергия за нуждите на Агенция за публичните предприятия и контрол“.

Основен CPV код: 09310000 - Електрическа енергия.

Доставяната електроенергия следва да е ниско напрежение.

**5.** Място на изпълнение на поръчката:Дваобекта (сгради) на АППК, както

следва:

 1. Административна сграда с адрес гр. София, ул. „Врабча“ № 23;

 2. Административна сграда с адрес гр. София, кв. „Овча купел“, ул. „Институтска“ № 7.

Монтираните измервателни уреди в обектите на Възложителя са за почасово отчитане на консумираната електрическа енергия.

**6.** Целта на настоящата обществена поръчка е избор на доставчик на електрическа енергия и координатор на балансираща група съгласно Закона за енергетиката (ЗЕ) и Правилата за търговия с електрическа енергия (ПТЕЕ). Възложителят и определеният за изпълнител участник сключват Договор за комбинирани услуги по смисъла на чл. 11, т. 10 във връзка с чл. 20 от ПТЕЕ, а именно покупка на електроенергия и плащане на всички използвани от Възложителя като краен клиент услуги: "достъп до електропреносната и/или електроразпределителната мрежа", "пренос на електрическа енергия през електропреносната и/или електроразпределителната мрежа" и "отговорност за балансиране", както и уреждане на отношенията във връзка с плащането на дължимите суми за мрежови услуги за съответния ценови период.

**7.** Прогнозното количество на електрическата енергия, предмет на доставка за настоящата обществена поръчка е 190 827 кВтч. Количеството е ориентировъчно и е изчислено на база консумираното количество електроенергия за периода 01 ноември 2020 г. – 31 октомври 2021 г.

Прогнозното количество на консумираната електроенергия по никакъв начин не ангажира Възложителя да го усвои, както и по никакъв начин не ограничава потреблението на Възложителя в неговите рамки, като Изпълнителят се задължава да достави нужното количество електроенергия за денонощие, за месец и за целия период, за който договорът има действие.

Подробно описание на потреблението на Възложителя е налично в Техническата спецификация на документацията на обществената поръчка.

**8.** Прогнозна стойност на обществената поръчка. Прогнозната стойност на обществената поръчка за срока на изпълнение на договора за обществена поръчка представлява и максимално допустимата стойност по договора и е в размер на 69 990 (шестдесет и девет хиляди деветстотин и деветдесет) лв. без ДДС. Прогнозната стойност е определена на база консумирана енергия в обектите на Възложителя за период от предходните 12 (дванадесет) месеца, коригирана е с евентуалните промени в количеството или стойността, които биха могли да настъпят за период от 12 месеца след възлагането на поръчката и включва: стойността на доставката на нетна активна електрическа енергия, разходите за прогнозиране на потреблението, разходите за балансиране, разходите за регистрация/смяна на принадлежността и участие на Възложителя и обектите му в стандартна балансираща група на Изпълнителя като непряк член, (в случай че е приложимо), разходите за регистрация и участие на Възложителя и обектите му на организирания борсов пазар на електрическа енергия, (в случай че е приложимо), регулаторно определени такси (цена) за мрежови услуги (достъп до електропреносната мрежа, пренос на електрическа енергия през електропреносната мрежа, достъп до електроразпределителните мрежи и пренос на електрическа енергия през електроразпределителните мрежи), такса „задължения към обществото“, косвен данък – акциз и други такси.

 Реалната стойност, която ще се изразходва по договора не може да надвишава посочената прогнозна стойност и ще бъде определена според реалното потребление на Възложителя за периода на договора.

**9.** Критерий за възлагане: икономически най-изгодна оферта, която се определя въз

основа на критерия „най-ниска цена“.

**9.1.** Участниците посочват в ценовите си предложения от тях размер на фиксирана за целия срок на договора надбавка без ДДС за 1 мВтч. нетна активна електрическа енергия.

Предложената фиксирана надбавка не може да надвишава 16,00 (шестнадесет) лв. без ДДС. Участник, чието ценово предложение надвишава посочения максимален размер на фиксираната надбавка ще бъде отстранен от участие.

Участниците следва да посочат стойността в своите ценови предложения с точност до втория знак след десетичната запетая.

**9.2.** Цената през целия срок на действие на договора за доставка на 1 мВтч. нетна активна електрическа енергия без ДДС се формира като фиксираната надбавка по т. 9.1. се прибави към средноаритметичната месечна цена без ДДС за 1 мВтч. нетна активна електрическа енергия ниско напрежение на Българска независима Енергийна Борса, пазарен сегмент „Ден напред“.

 Цената за 1 (един) мВтч. нетна активна електрическа енергия включва цената на доставката на електрическата енергия и други разходи, свързани с доставката на електрическата енергия, разходите, свързани с пълната процедура по регистрация и извеждане на обектите на Възложителя на свободния пазар на електроенергия, разходите за регистрация на Възложителя като участник в стандартна балансираща група като непряк член, разходите за балансиране, разходите за прогнозиране на потреблението, разходи по изготвяне и администриране на прогнозни графици (на дневните почасови товарови графици), такса за участие в балансиращата група и всички разходи свързани с изпълнението на поръчката, без в балансиращата група допълнително да се начисляват суми за небалансите - излишък и недостиг.

 В цената не се включват регулаторно определените суми за мрежови услуги, определената с решение на Комисията за енергийно и водно регулиране (КЕВР) такса (цена) „задължения към обществото“, акциз по чл. 20, ал. 2, т. 17 от Закона за акцизите и данъчните складове, ДДС, както и всякакви други нормативно определени такси, добавки, вноски и данъци, съгласно действащото законодателство.

**10.** Срок за подаване и отваряне на оферти: Срокът за подаване и отваряне на офертите е посочен в секция „График“ на обществената поръчка в Централизираната автоматизирана информационна система „Електронни обществени поръчки“ (ЦАИС ЕОП).

**11.** Срок на валидност на офертите: три месеца, считано от последния ден от срока за подаване на офертите.

**12.** Срок на договора: срокът, за който ще бъде сключен договор с определения за изпълнител участник, е 12 месеца или до достигане на прогнозната стойност по т. 8.

 Договорът влиза в сила от датата на подписването му и след кумулативното изпълнение на следните условия:

след завършена регистрация на обектите на Възложителя на свободния пазар на електроенергия

При регистриране на първия възможен почасов дневен график за доставка в системата за администриране на пазара MMS на Електроенергийния системен оператор (ЕСО) в съответствие с ПТЕЕ и след регистрация на - Възложителя като непряк член на балансиращата група, на която е координатор Изпълнителят.

 Изпълнителят следва да уведоми Възложителя за датата на първия регистриран график за доставка на електрическа енергия.

 Основанията за прекратяване на договора са подробно описани в проекта на договор, представляващ част от документацията на обществената поръчка.

**13.** Начин на плащане.

**13.1.** Възложителят плаща веднъж месечно стойността на реално потребените количества нетна активна електрическа енергия, отчетена от монтираните средства за търговско измерване в съответните обекти на Възложителя в срок до 20 (двадесет) календарни дни от получаването на фактура, издадена от Изпълнителя, в съответствие с изискванията на ПТЕЕ и Правилата за измерване на количеството електрическа енергия (ПИКЕЕ).

Заплащането се извършва в български левове, по банкова сметка, посочена от Изпълнителя.

**13.2.** Фактурата по т. 13.1. включва консумираното количество нетна активна електрическа енергия за периода, отчетена по измервателния уред на съответната измервателна точка, по приложимата цена за доставка на нетна активна електрическа енергия.

Фактурата следва да съдържа и стойността на мрежовите услуги съгласно чл. 20 и чл. 31, ал. 1 от ПТЕЕ, определената с решения на Комисията за енергийно и водно регулиране (КЕВР) цена за „задължения към обществото“, дължимия акциз от Закона за акцизите и данъчните складове, ДДС.

Фактурата следва да отразява продължителността на периода, срок за плащане, идентификационен код на обекта, идентификационен номер на средството за търговско измерване и др.

**14. Финансиранена обществената поръчка:** Обществената поръчка ще се финансира със средства от бюджета на АППК.

**15. Обособени позиции** **на обществената поръчка:** настоящата обществена поръчка не е разделена на обособени позиции, като на основание чл. 187, ал. 4 от ЗОП Възложителят не е длъжен да мотивира в обявата невъзможността за разделяне на обособени позиции на поръчката.

**РАЗДЕЛ II**

**УСЛОВИЯ ЗА УЧАСТИЕ**

**1.** Право на участие в процедурата има лице, което отговаря на условията на чл. 10, ал. 1 от ЗОП и което:

- подаде оферта за участие в обявената процедура;

- спрямо което не са налице основанията за задължително отстраняване по чл.192, ал.1 от ЗОП;

**2.** Свързани лица не могат да бъдат самостоятелни участници в една и съща процедура. По смисъла на § 2, т. 45 от Допълнителните разпоредби (ДР) на ЗОП **„**Свързани лица" са тези по смисъла на § 1, т. 13 и 14 от допълнителните разпоредби на Закона за публичното предлагане на ценни книжа.

По смисъла на § 1, т. 13 от Допълнителните разпоредби на Закона за публичното предлагане на ценни книжа **„**Свързани лица" са:

**а)** лицата, едното от които контролира другото лице или негово дъщерно дружество;

**б)** лицата, чиято дейност се контролира от трето лице;

**в)** лицата, които съвместно контролират трето лице;

**г)** съпрузите, роднините по права линия без ограничения, роднините по съребрена линия до четвърта степен включително и роднините по сватовство до четвърта степен включително.

По смисъла на § 1, т. 14 от Допълнителните разпоредби на Закона за публичното предлагане на ценни книжа „Контрол" е налице, когато едно лице:

**а)** притежава, включително чрез дъщерно дружество или по силата на споразумение с друго лице, над 50 на сто от броя на гласовете в общото събрание на едно дружество или друго юридическо лице; или

**б)** може да определя пряко или непряко повече от половината от членовете на управителния или контролния орган на едно юридическо лице; или

**в)** може по друг начин да упражнява решаващо влияние върху вземането на решения във връзка с дейността на юридическо лице.

Участниците са длъжни да уведомят писмено Възложителя в 3-дневен срок от настъпване на обстоятелство по чл. 54, ал. 1, чл. 101, ал. 11 ЗОП.

**3.** На основание чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици (ЗИФОДРЮПДРСТЛТДС), дружества, регистрирани в юрисдикции с преференциален данъчен режим, и контролираните от тях лица не могат пряко или косвено да участват в процедурата освен ако не е налице изключението по чл. 4 от ЗИФОДРЮПДРСТЛТДС.

**4.** Лице за което са налице обстоятелствата по чл. 69 от Закона за противодействие на корупцията и за отнемане на незаконно придобитото имущество (ЗПКОНПИ) не може да участва в процедурата по обществената поръчка.

**5.** Лице което участва в обединение или е дало съгласие да бъде подизпълнител на друг участник не може да подава самостоятелно оферта.

**6.** В процедура за възлагане на обществена поръчка едно физическо или юридическо лице може да участва само в едно обединение.

**7.** Клон на чуждестранно лице може да е самостоятелен участник в процедура за възлагане на обществена поръчка, ако може самостоятелно да подава оферти и да сключва договори съгласно законодателството на държавата, в която е установен.  В този случай ако за доказване на съответствие с изискванията за икономическо и финансово състояние, технически и професионални способности клонът се позовава на ресурсите на търговеца, клонът представя доказателства, че при изпълнение на поръчката ще има на разположение тези ресурси.

**РАЗДЕЛ III**

**ОСНОВАНИЯ ЗА ОТСТРАНЯВАНЕ**

**1.** На основание чл. 54, ал. 1 от ЗОП Възложителят отстранява от участие в процедурата участник, когато:

**1.1.** е осъден с влязла в сила присъда, за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352 - 353е от Наказателния кодекс;

**1.2.** е осъден с влязла в сила присъда, за престъпление, аналогично на тези по т. 1.1, в друга държава членка или трета страна;

**1.3.** има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях към държавата или към общината по седалището на Възложителя и на кандидата или участника, или аналогични задължения съгласно законодателството на държавата, в която кандидатът или участникът е установен, доказани с влязъл в сила акт на компетентен орган;

**1.4.** е налице неравнопоставеност в случаите по чл. 44, ал. 5 от ЗОП;

**1.5.** е установено, че:

**а)** е представил документ с невярно съдържание, с който се доказва декларираната липса на основания за отстраняване или декларираното изпълнение на критериите за подбор;

**б)** не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

**1.6.** е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 - 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът или участникът е установен;

**1.7.** е налице конфликт на интереси, който не може да бъде отстранен.

**2.** На основание чл. 107 от ЗОП Възложителят отстранява участник, който:

**2.1.** не отговаря на поставените критерии за подбор или не изпълни друго условие, посочено в обявлението за обществена поръчка или в документацията;

**2.2.** е представил оферта, която не отговаря на:

**а)** предварително обявените условия за изпълнение на поръчката;

**б)** правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, които са изброени в приложение № 10 от ЗОП;

**2.3.** не е представил в срок обосновката по чл. 72, ал. 1 от ЗОП или офертата му не е приета съгласно чл. 72, ал. 3–5 от ЗОП;

**2.4.** е свързано лице по смисъла на § 2, т. 45 от ДР на ЗОП с друг участник в процедурата.

**2.5.** е подал оферта, която не отговаря на условията за представяне, включително за форма, начин, срок и валидност;

**2.6.** е лице, което е нарушило забрана по чл. 101, ал. 9 или 10 от ЗОП.

**3.** На основание чл. 5, ал. 1, т. 3 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици (ЗИФОДРЮПДРКЛТДС), Възложителят отстранява участник в процедурата по обществената поръчка за когото са налице обстоятелствата по чл. 3, т. 8 от ЗИФОДРЮПДРКЛТДС.

**4.** Възложителят отстранява участник от процедурата за обществената поръчка за когото са налице обстоятелствата по чл. 69 от Закона за противодействие на корупцията и за отнемане на незаконно придобитото имущество (ЗПКОНПИ).

**5.** Наличието на обстоятелствата по т. 1, т. 2.1, т. 3 и 4 са основания за отстраняване и когато са налице спрямо посочен от участника подизпълнител и/или трето лице, на чийто капацитет се позовава участникът в процедурата.

**6.** Когато участникът е юридическо лице, основанията за отстраняване по т. 1 подточки 1.1, 1.2 и 1.7 се отнасят за лицата, които представляват участника и за членовете на неговите управителни и надзорни органи съгласно регистъра, в който е вписан участникът, ако има такъв, или документите, удостоверяващи правосубектността му. Когато в състава на тези органи участва юридическо лице, основанията се отнасят за физическите лица, които го представляват съгласно регистъра, в който е вписано юридическото лице, ако има такъв, или документите, удостоверяващи правосубектността му.В тези случаи, когато участникът, или юридическо лице в състава на негов контролен или управителен орган се представлява от физическо лице по пълномощие, основанията по т. 1 подточки 1.1, 1.2 и 1.7 от настоящия раздел се отнасят и за това физическо лице.

**8.** Когато участникът е обединение на физически и/или юридически лица, то той се отстранява от участие, когато някое от основанията по т. 1, т. 2, подточки 2.4 и 2.6, т.3 и 4 вкл. от настоящия раздел е налице и за член на обединението.

**9.** Основанието за отстраняване по т. 1, подточка 1.3 не се прилага, когато размерът на неплатените дължими данъци или социалноосигурителни вноски е до 1 на сто от сумата на годишния общ оборот за последната приключена финансова година, но не повече от 50 000 лв.

**10.** Участник, за когото е налице някое от основанията за отстраняване по т. 1 има право да докаже, че е предприел мерки за гарантиране на надеждност, съгласно чл. 56 от ЗОП.

**11.** Участниците са длъжни да уведомят писмено Възложителя в 3-дневен срок от настъпване на обстоятелство по т. 1 и т. 2, подточка 2.4 от настоящия раздел.

**12.** Възложителят не изисква създаване на юридическо лице, когато участникът, определен за изпълнител е обединение на физически и/или юридически лица.

**РАЗДЕЛ IV**

**КРИТЕРИИ ЗА ПОДБОР**

По отношение на участниците Възложителят определя критерии за подбор (посочени по-долу), които се отнасят до **годност (правоспособност) за упражняване на професионална дейност,** **технически и професионални способности**.

Съгласно чл. 59, ал. 6 от ЗОП при участие на обединения, които не са юридически лица, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

**1.** **Годност (правоспособност) за упражняване на професионална дейност:**

**1.1.** Участникът следва да притежава валидна лицензия, издадена от КЕВР за „Търговия с електрическа енергия“ съгласно чл. 39, ал. 1, т. 5 от ЗЕ, съдържаща и правата и задълженията, свързани с дейността „координатор на балансираща група“, в съответствие с чл. 39, ал. 5 от ЗЕ във връзка с чл. 58 от ПТЕЕ. Kогато участник в процедурата е чуждестранно лице, същият следва да е вписан в аналогични регистри, съгласно законодателството на държавата членка, в която са установени.

**Изискуемата информация се попълва в Част ІV, Раздел А от ЕЕДОП „Годност“.**

 **Документ за доказване:** Обстоятелството във връзка с поставеното изискване се доказва с Копие на валидна лицензия, издадена от КЕВР за „Търговия с електрическа енергия“ съгласно чл. 39, ал. 1, т. 5 от ЗЕ, съдържаща и правата и задълженията, свързани с дейността „координатор на балансираща група“, съгласно чл. 39, ал. 5 от ЗЕ, или еквивалентен документ за чуждестранни лица.

**1.2.** Участникът следва да е регистриран от „Електроенергиен системен оператор” ЕАД, към крайната дата за подаване на офертата, в Регистъра на координатори на стандартни балансиращи групи и в Регистъра на търговските участници, с посочен идентификационен номер/EIC код и със статус „активен“, а за чуждестранни лица - в аналогични регистри съгласно законодателството на държавата членка, в която са установени.

**Изискуемата информация се попълва в Част ІV, Раздел А от ЕЕДОП „Годност“.**

**Документи за доказване:** Документ, удостоверяващ регистрация в „Регистър на координаторите на балансиращи групи“ на „Електроенергиен системен оператор” ЕАД, или еквивалентен документ за чуждестранни лица.

При условията на чл. 67, ал. 5 от ЗОП Възложителят може да изисква от участниците по всяко време след отварянето на офертите да представят всички или част от документите, чрез които се доказва информацията, посочена в ЕЕДОП, когато това е необходимо за законосъобразното възлагане на поръчката. Съгласно и чл. 112, ал. 1 от ЗОП при сключването на договора за обществената поръчка Възложителят изисква от участника, определен за изпълнител, да предостави документи, удостоверяващи липсата на основанията за отстраняване от процедурата, както и съответствието с поставения критерий за подбор.

Документите по т. 1.1 и 1.2, с които се доказва годността за упражняване на професионална дейност на участника, определен за изпълнител, както и удостоверение от съответния мрежови оператор за сключен договор по смисъла на чл. 11, т. 13 във връзка с чл. 23 от ПТЕЕ се представят преди сключване на договора за обществената поръчка.

**2.** **Технически и професионални способности:**

**2.1.** Участниците следва да са изпълнили минимум една доставка с предмет, идентичен или сходен с този на поръчката през последните 3 (три) години, считано от датата на подаване на офертата.

Под „сходен с предмета на поръчката“ се разбират дейности, свързани с доставка на електрическа енергия и осъществяване на функциите на координатор на балансираща група.

**Минимални изисквания:** Изпълнена една доставка с предмет, идентичен или сходен с този на поръчката, през последните 3 (три) години, считано от датата на подаване на офертата.

Под „изпълнена” следва да се разбира тази доставка, чието изпълнение е приключило преди датата на подаване на офертата, независимо от датата на възлагането й.

Възложителят не поставя минимално изискване за обем.

**Изискуемата информация се посочва в Част IV, Раздел В на ЕЕДОП**.

Информацията следва да включва доставки, чието изпълнение е приключило. Информацията следва да съдържа описание на обхвата и обема на дейностите, стойност без ДДС (изплатеното възнаграждение), начална и крайна дата на изпълнението и получателите.

**Документ за доказване:** При условията на чл. 67, ал. 5 и чл.112, ал.1 от ЗОП участникът представя документ, удостоверяващ съответствието с критериите за подбор, а именно: Списък на доставките, които са идентични или сходни с предмета на поръчката, изпълнени през последните 3 (три) години, считано от датата на подаване на офертата, с посочени стойностите, датите и получателите, заедно с документи, които доказват извършената услуга, съгласно чл. 64, ал. 1, т. 2 от ЗОП.

В случаите, в които участникът е участвал в обединение или като подизпълнител, в ЕЕДОП се описва само тази част от услугите и съответната стойност, които участникът сам е изпълнил.

**2.2.** Участниците следва да разполагат с внедрена система за управление на качеството БДС EN ISO 9001:20хх или еквивалентен сертификат, с обхват в съответствие с предмета на поръчката.

Сертификатът трябва да е валиден, издаден от независими лица, които са акредитирани по съответната серия европейски стандарти от Изпълнителна агенция "Българска служба за акредитация" или от друг национален орган по акредитация, който е страна по Многостранното споразумение за взаимно признаване на Европейската организация за акредитация, за съответната област или да отговарят на изискванията за признаване съгласно чл. 5а, ал. 2 от Закона за националната акредитация на органи за оценяване на съответствието. Възложителят приема еквивалентни сертификати, издадени от органи, установени в други държави членки. Възложителят приема и други доказателства за еквивалентни мерки за осигуряване на качеството, когато участникът не е имал достъп до такива сертификати или е нямал възможност да ги получи в съответните срокове по независещи от него причини. В този случай участникът трябва да е в състояние да докаже, че предлаганите мерки са еквивалентни на изискваните.

**Изискуемата информация се посочва Част IV, Раздел Г на ЕЕДОП**, като се посочва информация за сертификата (№, срок на валидност, сертифициращ орган и обхват на сертификация).Ако съответния документ е на разположение в електронен формат, участниците следва да посочат уеб адрес, орган или служба, издаващи документа.

**Документ за доказване:** При условията на чл. 67, ал. 5 и чл. 112, ал. 1 от ЗОП участникът представя копие на валиден сертификат БДС EN ISO 9001:20хх или еквивалентен издаден от акредитирани лица за контрол на качеството удостоверяващ съответствието със съответните стандарти.

Документът, с който се доказва изискването е копие от сертификат или други доказателства за еквивалентни мерки за осигуряване на качеството.

**Възложителят може да не приеме представено доказателство за технически и професионални способности, когато то произтича от лице, което има интерес, който може да води до облага по смисъла на чл. 54 от Закона за противодействие на корупцията и за отнемане на незаконно придобитото имущество.**

**РАЗДЕЛ V**

**ПОДГОТОВКА, ПОДАВАНЕ И СЪДЪРЖАНИЕ НА ОФЕРТАТА**

**1.** **Подготовка на офертата**

**1.1.** Документацията по настоящата обществена поръчка е налична и се предоставя неограничен, пълен, безплатен и пряк достъп до нея чрез ЦАИС ЕОП, на адреса на профила на купувача на АППК: https://app.eop.bg/buyer/31464

**1.2.** Всеки участник следва да изготви своята оферта в съответствие с изискванията на ЗОП, ППЗОП, настоящите указания и документацията по поръчката. При изготвяне на офертата всеки участник трябва да се придържа точно към обявените от Възложителя условия. Офертата следва да отговаря на изискванията, посочени в обявата, настоящите указания и документацията и да бъде оформена по приложените образци. Условията в образците от документацията са задължителни за участниците и не могат да бъдат променяни от тях.

**1.3.** Всеки участник в процедура за възлагане на обществена поръчка има право да представи само една оферта.

**1.4.** Офертата не може да се предлага във варианти.

**1.5.** Лицата могат да поискат писмено от Възложителя разяснения по условия на обществената поръчка до 3 дни преди изтичане на срока за получаване на офертите. Възложителят предоставя разясненията най-късно на следващия работен ден. В разясненията не се посочва лицето, направило запитването. Възложителят не предоставя разяснения, ако искането е постъпило след срока. С разясненията не може да се въвеждат промени в условията на процедурата. Разясненията се предоставят чрез профила на купувача в ЦАИС ЕОП.

**1.6.** Възложителят удължава срока за получаване на оферти, когато са поискани своевременно разяснения по условията на обществената поръчка и те не могат да бъдат предоставени в срока по т. 1.5.

Възложителят може да определи допълнителен срок за получаване на оферти, когато в първоначално определения срок няма постъпили оферти или е получена само една оферта.

В случаите на удължаване на срока Възложителят публикува съобщение в РОП.

**1.7.** Участникът трябва да проучи всички указания, образци, условия в документацията. Невъзможността да предостави цялата информация, изисквана в документацията, или представянето на оферта, неотговаряща на изискванията на Възложителя, посочени в документацията, е риск за участника и може да доведе до отстраняването му.

**1.8.** Офертата следва да отговаря на изискванията, посочени в обявата, настоящите указания и трябва да бъде оформена по приложените към документацията образци. Условията в образците от документацията са задължителни за участниците и не могат да бъдат променяни от тях.

**1.9.** Офертата на участника и всички приложени към нея документи и информация следва да бъдат представени на български език, а в случай че документите са на чужд език - с превод на български език.

**1.10.** Офертата на участника и всички приложени към нея документи и информация се представят съгласно приложените от Възложителя образци и съответните полета на ЦАИС ЕОП.

**1.11.** Офертата задължително трябва да включва пълния обем от предмета на обществената поръчка. Оферти за част от предмета на поръчката се отстраняват от участие.

**1.12.** Участниците посочват в ЕЕДОП подизпълнителите и дела от поръчката, който ще им възложат, ако възнамеряват да използват такива. В този случай те трябва да представят доказателство за поетите от подизпълнителите задължения.

Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата. В случай, че подизпълнителя не отговаря на някое от тези условия поради промяна в обстоятелствата преди сключване на договора за обществената поръчка, Възложителят изисква замяната му.

Подизпълнителите нямат право да превъзлагат една или повече от дейностите, които са включени в предмета на договора за подизпълнение.Не е нарушение на забраната за превъзлагане на доставката на стоки, материали или оборудване, необходими за изпълнението на обществената поръчка, когато такава доставка не включва монтаж, както и сключването на договори за услуги, които не са част от договора за обществената поръчка, съответно от договора за подизпълнение.

**1.13.** Позоваване на капацитета на трети лица - Участниците могат за конкретната поръчка да се позоват на капацитета на трети лица, независимо от правната връзка между тях, по отношение на критериите, свързани с техническите и професионалните способности. По отношение на критериите, свързани с професионална компетентност и опит за изпълнение на поръчката, кандидатите или участниците могат да се позоват на капацитета на трети лица само ако тези лица ще участват в изпълнението на частта от поръчката, за която е необходим този капацитет.

Третите лица трябва да отговарят на съответните критерии за подбор, за доказването на които кандидатът или участникът се позовава на техния капацитет и за тях да не са налице основанията за отстраняване от процедурата. В случай, че трето лице не отговаря на някое от тези условия поради промяна в обстоятелствата преди сключване на договора за обществената поръчка, Възложителят изисква от участника да замени посоченото от него трето лице.

**2.** **Подаване на офертата**

**2.1.** Документите, свързани с участието в обществената поръчка, се подават чрез платформата ЦАИС ЕОП, съобразно правилата за нейното използване по чл. 229, ал. 1, т. 12 от ЗОП и при спазване на изискванията, поставени от Възложителя.

**2.2.** Подписването и подаването на офертите изисква прилагането на КЕП.

Документи към офертата, които се представят по преценка на участника (напр. пълномощни, копия от документи и др.), се прикачват сканирани.

**2.3.** Всеки участник в процедурата може да промени, допълни или да оттегли офертата си до изтичане на срока за подаване на офертите, определен от Възложителя.

**2.4.** Срокът за подаване на офертите и датата на отваряне на офертите се посочват в обявата.

**2.5.** Участникът декриптира документите по обществената поръчка в платформата с генерирания уникален ключ в интернет браузър на потребителя в периода от изтичането на срока за получаване на оферти до обявените дата и час за тяхното отваряне. Участници, които не са декриптирали документите от офертата си в срок се отстраняват от участие на основание чл. 107, т. 5 от ЗОП.

**2.6.** Възложителя назначава комисия за разглеждане и оценка на получените оферти.

**2.7.** Председателят на комисията декриптира офертите, подадени през платформата и отваря ценовите предложения заедно с документите по чл. 39, ал. 2 и ал. 3, т. 1 от ППЗОП.

**3. Съдържание на офертата**

С подаването на оферти се счита, че участниците се съгласяват с всички условия на Възложителя, в т.ч. с определения от него срок на валидност на офертите и с проекта на договор. Участникът представя документите по чл. 39, ал. 2 и 3 от ППЗОП:

**А. Документите по чл. 39, ал. 2 от ППЗОП:**

**1.** **Единен европейски документ за обществени поръчки (ЕЕДОП)** в съответствие с изискванията на чл. 67 от ЗОП и условията на Възложителя.

За настоящата процедура Възложителят е създал образец на ЕЕДОП, чрез маркиране на полетата, които съответстват на поставените от него изисквания, свързани с личното състояние на участниците и критериите за подбор. Генерираният файл е на разположение на заинтересованите лица по електронен път в профила на поръчката в ЦАИС ЕОП, в раздел „Изисквания“. В представения образец участниците попълват необходимите данни. ЕЕДОП трябва да бъде подписан с електронен подпис от задължените лица по чл. 54, ал. 2 и 3 от ЗОП при условията на чл. 40 и 41 от ППЗОП.

В ЕЕДОП се предоставя съответната информация, изисквана от Възложителя, и се посочват националните бази данни, в които се съдържат декларираните обстоятелства или компетентните органи, които съгласно законодателството на държавата, в която участникът е установен, са длъжни да предоставят информация.

Участник (икономически оператор), който участва самостоятелно в обществената поръчка и не използва капацитета на трети лица и подизпълнители, попълва и представя един ЕЕДОП.

Когато лицата по чл. 54, ал. 2 и ал. 3 от ЗОП са повече от едно и за тях няма различие по отношение на обстоятелствата по раздел III, т. 1 подточки 1.1, 1.2 и т.1.7, ЕЕДОП може да се подпише само от едно от тези лица, в случай че подписващия разполага с информация за достоверността на декларираните обстоятелства по отношение на останалите задължени лица. В ЕЕДОП могат да се и съдържат обстоятелствата по раздел III, т. 1 подточки 1.3 до 1.6, както и тези свързани с критериите за подбор, ако лицето което го подписва може самостоятелно да представлява съответния стопански субект.

Когато е налице необходимост от защита на личните данни при различие в обстоятелствата, свързани с личното състояние на лицата по чл. 54, ал. 2 и 3 от ЗОП, информацията относно изискванията по раздел III, т. 1 подточки 1.1, 1.2 и т.1.7 се попълва в отделен ЕЕДОП подписан от съответното лице.

При необходимост от деклариране на обстоятелствата по раздел III, т. 1 подточки 1.3 до 1.6, както и тези свързани с критериите за подбор, относими към обединение, което не е юридическо лице, представляващият обединението подава ЕЕДОП за тези обстоятелства.

**Когато документи свързани с участие в обществената поръчка се подават от лице, което представлява участника по пълномощие, в ЕЕДОП се посочва информация относно обхвата на представителната власт на упълномощеното лице.**

* Участник (икономически оператор), който участва самостоятелно в обществената поръчка, но ще ползва капацитета на подизпълнител/и предоставя попълнен отделен ЕЕДОП за всеки подизпълнител. По отношение на подизпълнителите не следва да са налице основания за отстраняване от процедурата, съгласно III, т.1, т.2.1, 3 и т.4 от настоящите указания.
* Когато участникът (икономическият оператор), е обединение, което не е юридическо лице ЕЕДОП се подава от всеки от участниците в обединението. При необходимост от деклариране на обстоятелства относими към обединението ЕЕДОП се подава и за обединението.

**1.1**  **Участниците посочват в част II „Информация за икономическия оператор“, Раздел В „Информация относно използването на капацитета на други субекти“** **от ЕЕДОП:** подизпълнители, ако възнамеряват да ползват такива. В случай, че няма да използват такива следва да се попълни част II Информация за икономическия оператор, Раздел Г „Информация за подизпълнители, чийто капацитет икономическият оператор няма да използва“.Ако полето е попълнено с „Да“ се представя ЕЕДОП за всеки подизпълнител надлежно попълнен и подписан от лицата по чл. 40, ал. 1 от ППЗОП.

**1.2 Участниците декларират в Част III** **Основания за изключване от ЕЕДОП:**

**1.2.1 Основания за изключване, Раздел А** „Основания, свързани с наказателни присъди“ на ЕЕДОП информация относно наличието или липсата на основания по чл. 54, ал. 1, т. 1 и 2 от ЗОП, а именно наличието или липсата на осъждане за престъпления по: чл. 321 и 321а от НК (участие в престъпна организация); чл. 301 – 307 от НК (корупция); чл. 209 - 213 от НК (измама); чл. 108а от НК (терористични престъпления или престъпления, които са свързани с терористични дейности и изпиране на пари или финансиране на тероризъм); чл. 253, 253а или 253б от НК; чл. 192а от НК и чл. 159а – 159г от НК (детски труд и други форми на трафик на хора).

**1.2.2 Основанията за изключване, Раздел Б** „Основания, свързани с плащането на данъци или социалноосигурителни вноски“ на ЕЕДОП информация относно наличието или липсата на основания по чл. 54, ал. 1, т. 1 и 2 от ЗОП, а именно наличието или липсата на осъждане за престъпления по чл. 255б от НК (престъпления против осигурителната система) и чл. 54, ал. 1, т. 3 от ЗОП.

**1.2.3 Основания за изключване, Раздел В** „Основания, свързани с несъстоятелност, конфликти на интереси или професионално нарушение“ на ЕЕДОП информация относно наличието или липсата на обстоятелствата по чл. 54, ал. 1, т. 4 – т. 7 от ЗОП.

**1.2.4** **Основания за изключване, Раздел Г** „Специфични национални основания за изключване“ на ЕЕДОП с отбелязване на отговор [да] или [не] информацията относно наличието или липсата на специфични национални основания за изключване, а именно:

- на основания по чл. 54, ал. 1, т. 1 и 2 от ЗОП: наличието или липсата на осъждане за престъпления по чл. 172 (престъпления против трудовите права на гражданите); чл. 194-208 и чл. 213а-217 (престъпления против собствеността - кражба, грабеж, присвоявания, изнудване, вещно укривателство, унищожаване и повреждане, злоупотреба на доверие); чл. 219-252 (престъпления против стопанството - общи стопански престъпления, престъпления против кредиторите, престъпления в отделни стопански отрасли, престъпления против митническия режим, престъпления против паричната и кредитната система); чл. 254а-255а и чл. 256-260 (престъпления против финансовата и данъчната системи) и чл. 352 – 353е (престъпления против народното здраве и против околната среда) от НК;

- на основания по чл. 54, ал. 1, т. 6 от ЗОП: нарушения по чл. 61, ал. 1, чл. 62, ал. 1 или 3, чл. 63, ал. 1 или 2, чл.118, чл.128, чл.228, ал.3, чл. 245 и чл. 301 - 305 от Кодекса на труда; нарушения по чл. 13, ал. 1 от Закона за трудовата миграция и трудовата мобилност;

- наличие на свързаност по чл. 107, т. 4 от ЗОП;

- наличие на обстоятелства по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици, освен ако не са приложили изключението по чл. 4 от него;

- обстоятелствата по чл. 69 от Закона за противодействие на корупцията и отнемане на незаконно придобитото имущество.

**1.4** Единният европейски документ за обществени поръчки се представя задължително в електронен вид и електронно подписан от задължените лица като отговор на въпрос 1.1. в профила на поръчката в ЦАИС ЕОП.

**2.** **Участникът представя документи за доказване на предприетите мерки за надеждност, когато е приложимо.** Предприетите мерки, съгласно чл. 56 от ЗОП, се описват в ЕЕДОП. Като доказателства за надеждността на участника се представят някои или всички от изброените в чл. 45, ал. 2 от ППЗОП документи, като отговор на въпрос 1.2. в профила на поръчката в ЦАИС ЕОП.

**3.** **Участник – обединение, което не е юридическо лице, следва да представи** **копие от документ за създаване на обединението**, като го прикачи в отговор на въпрос 1.4. в профила на поръчката в ЦАИС ЕОП. Документът за създаване на обединението следва да съдържа следната информация във връзка с конкретната обществена поръчка:

**3.1** правата и задълженията на участниците в обединението;

**3.2** разпределение на отговорността между членовете на обединението, включително солидарност на отговорността;

**3.3** дейностите, които ще изпълнява всеки член на обединението;

**3.4** представляващ обединението партньор.

**4.** Когато участникът се позовава на капацитета на трети лица и/или подизпълнители, той трябва да може да докаже, че ще разполага с техните ресурси, като представи документи за поетите от тях задължения, като ги прикачи в отговор на въпрос 1.3. в процедурата в ЦАИС ЕОП.

**5.** Участниците са длъжни при поискване от страна на Възложителя при разглеждане на документите, свързани с участие в обществената поръчка, да представят необходимата информация относно правно-организационната форма, под която осъществяват дейността си, както и списък на всички задължени лица по смисъла на чл. 54, ал. 2 и 3 от ЗОП.

**6.** Възложителят може да изисква по всяко време след отварянето на офертите представяне на всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата.

**7.** Липсата в ЦАИС ЕОП на приложен от участника ЕЕДОП води до неговото отстраняване от обществената поръчка.

**Б. Документите по чл. 39, ал. 3 от ППЗОП**:

 **1. Техническо предложение, съдържащо:**

**а)** **Предложение за изпълнение на поръчката в съответствие с техническите спецификации и изискванията на Възложителя.**

Като отговор на въпрос 2.1. в профила на поръчката в ЦАИС ЕОП участникът попълва и прикачва в ЦАИС ЕОП приложения от Възложителя образец на „Техническо предложение“, в което заявява съгласието си да изпълни поръчката съобразно Техническата спецификация и изискванията на Възложителя.

Участникът ще бъде отстранен от обществената поръчка, в случай, че не е прикачил в ЦАИС ЕОП попълнен образец на „Техническо предложение“, от което да е видно, че е съгласен да изпълни поръчката съобразно Техническата спецификация и изискванията на Възложителя.

**б)** **Декларация, че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд по чл. 39, ал. 3, т. 1, б. „д“ от ППЗОП**.

Участникът декларира, че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд, като маркира отговор „да“ на въпрос 2.2. в профила на поръчката в ЦАИС ЕОП. В случай, че при изготвяне на офертата не са спазени тези задълженията, участникът отговаря с „не“.

Отговор „не“ води до отстраняване на участника от процедурата.

*Участниците могат да получат необходимата информация за задълженията, свързани с данъци и осигуровки, опазване на околната среда, закрила на заетостта и условията на труд, които са в сила в Република България и относими към дейностите, предмет на поръчката, както следва:*

* + *Относно задълженията, свързани с данъци и осигуровки: Национална агенция по приходите, информационен телефон на НАП;*
	+ *Относно задълженията, опазване на околната среда: Министерство на околната среда и водите;*
	+ *Относно задълженията, закрила на заетостта и условията на труд: Министерство на труда и социалната политика.*

в) Съгласно чл. 102, ал. 1 от ЗОП, участниците могат да посочват в офертите си информация, която смятат за конфиденциална във връзка с наличието на търговска тайна, като отговор на въпрос 2.3. в профила на поръчката в ЦАИС ЕОП. Ако в представеното предложение за изпълнение на поръчката се съдържа информация, която е конфиденциална във връзка с наличието на търговска тайна, участникът следва да приложи документ, в който е описана конфиденциалната информация.

Когато кандидатите и участниците са се позовали на конфиденциалност, съответната информация не се разкрива от Възложителя. Съгласно чл. 102, ал. 2 от ЗОП участниците не могат да се позовават на конфиденциалност по отношение на предложенията от офертите им, които подлежат на оценка.

**2. Ценово предложение**

На Въпрос 3.1. в профила на поръчката в ЦАИС ЕОП участникът попълва размер на фиксирана за целия срок на договора надбавка за 1 мВтч. нетна активна електрическа енергия.

Цената следва да бъде посочена в български лева (BGN) без начислен ДДС до втория знак след десетичната запетая.

Липсата на попълнен размер на фиксирана надбавка, както и размер на надбавка над 16,00 (шестнадесет) лв. без ДДС води до отстраняване на участника от обществената поръчка.

На Въпрос 3.2. в профила на поръчката в ЦАИС ЕОП участникът попълва приложения от Възложителя образец на „Ценово предложение“ и го прикачва в ЦАИС ЕОП.

В ценовото си предложение участникът следва да посочи размер на фиксирана за целия срок на договора надбавка за 1 мВтч. нетна активна електрическа енергия.

Цената следва да бъде посочена в български лева (BGN) без начислен ДДС до втория знак след десетичната запетая.

Липсата на попълнен и прикачен в ЦАИС ЕОП образец на „Ценово предложение“, както и фиксирана надбавка с размер над 16,00 (шестнадесет) лв. без ДДС води до отстраняване на участника от обществената поръчка.

**РАЗДЕЛ VI**

**КРИТЕРИЙ ЗА ВЪЗЛАГАНЕ. РАЗГЛЕЖДАНЕ, ОЦЕНКА И КЛАСИРАНЕ НА ОФЕРТИТЕ**

Оценяването на офертите се извършва според критерия „най-ниска цена” по смисъла на чл. 70, ал. 2, т. 1 от ЗОП. На първо място се класира участникът, предложил най-нисък размер на фиксирана за целия срок на договора надбавка без ДДС за 1 мВтч. нетна активна електрическа енергия.

 Предложената фиксирана надбавка не може да надвишава 16,00 (шестнадесет) лв. без ДДС. Участник, чието ценово предложение надвишава посочения максимален размер на фиксираната надбавка ще бъде отстранен от участие.

Комисията ще оцени техническите и ценови предложения на участниците преди провеждането на предварителен подбор съгласно чл. 187, ал. 2 във връзка с чл. 104, ал. 3 от ЗОП и по реда на чл. 61, ал. 2 – 4, във връзка с чл. 97, ал. 7 от ППЗОП, като срокът на участника за отстраняване на непълноти или несъответствия, ако има такива, е 3 работни дни.

При еднакъв размер на фиксираната надбавка, предложен от двама или повече участници, комисията провежда жребий за определяне на изпълнител между класираните на първо място оферти, съгласно чл. 58, ал. 3 от ППЗОП.

Резултатите от разглеждането и оценката на офертите и за класирането на участниците се отразяват в протокол. Възложителят утвърждава протокола, след което в един и същ ден протоколът се изпраща на участниците чрез съобщение на техните потребителски профили в платформата и се публикува в РОП и профила на купувача.

**РАЗДЕЛ VII**

**ГАРАНЦИЯ ЗА ИЗПЪЛНЕНИЕ**

Възложителят определя гаранция за изпълнение в размер на 3 % (три на сто) от максимално допустимата стойност на договора за обществена поръчка, без ДДС.

 Гаранцията се предоставя в една от следните форми:

 **1.** Парична сума, внесена по банкова сметка на АППК в

БАНКА: БНБ ЦУ;

IBAN: BG30 BNBG 9661 3300 1530 01;

BIC: BNBGBGSD;

**2.** Банкова гаранция – безусловна и неотменяема банкова гаранция за изпълнение на договора в оригинал, издадена от банка в полза на Възложителя. Банковата гаранция следва да бъде попълнена на български език или в превод, в случай че е издадена от чуждестранна банка. Банковата гаранция за изпълнение трябва да е със срок на валидност за целия срок на действие на договора плюс 30 (тридесет) дни след прекратяването му. Банковите разходи по откриването и поддържането на гаранцията за изпълнение във формата на банкова гаранция, както и по усвояването на средства от страна на Възложителя, при наличието на основание за това, са за сметка на Изпълнителя;

**3.** Застраховка, която обезпечава изпълнението чрез покритие на отговорността на Изпълнителя.

В случаите, когато определеният за изпълнител представя гаранция за изпълнение под формата на застраховка:

**3.1.** Застраховката се предава на Възложителя в оригинал, издадена в полза на Възложителя, в която Възложителят е посочен като трето ползващо се лице.

**3.2.** В застраховката следва да е посочено пълното наименование и Булстат/ЕИК (или съответно друг идентифициращ номер, когато е приложимо) на Възложителя и Изпълнителя.

**3.3.** Застрахователната премия да е платена изцяло.

**3.4.** Застрахователното покритие трябва да е със срок на валидност за целия срок на действие на договора плюс 30 (тридесет) дни след прекратяването му.

**3.5.** Не се допускат никакви изключения относно основанията, начините и причините за изплащане на застрахователното обезщетениие на Възложителя, различни от условията в проекта на договор на обществената поръчка.

 Участникът, определен за изпълнител трябва да предвиди и заплати своите такси по откриване и обслужване на гаранцията така, че размерът на получената от Възложителя гаранция да не бъде по-малък от определения в договора за обществена поръчка.

 Гаранцията под формата напарична сума или под формата на банкова гаранция може да се предостави от името на Изпълнителя за сметка на трето лице – гарант.

 Когато Гаранцията за обезпечаване на изпълнението е представена под формата на банкова гаранция или застраховка, същата трябва да съдържа безусловно и неотменимо изявление на банката издател, съответно на застрахователя, че при получаване на писмено искане (претенция) от Възложителя, съдържащо неговата декларация, че Изпълнителят не е изпълнил някое от договорните си задължения, се задължава да изплати на Възложителя в срок до 15 (петнадесет) дни, от датата на получаване на искането претендираната от Възложителя сума.

 Текстът на банковата гаранция и на застраховката се съгласува предварително с Възложителя при сключването на договора. Участникът, определен за изпълнител, избира сам формата на гаранцията за изпълнение.

Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.

Гаранцията за изпълнение трябва да е представена към момента на подписване на договора за обществената поръчка. Условията и сроковете за задържане или освобождаване на гаранцията за изпълнение се уреждат в договора за обществената поръчка. Възложителят освобождава гаранцията за изпълнение, без да дължи лихви за периода, през който средствата законно са престояли при него.

**РАЗДЕЛ VIII**

**СКЛЮЧВАНЕ НА ДОГОВОР**

**1.** Възложителят сключва договор за обществена поръчка с определения изпълнител в 30-дневен срок от датата на определяне на Изпълнителя.

 **2.** Възложителят сключва с определения изпълнител писмен договор за обществена поръчка, при условие че при подписване на договора определеният изпълнител:

 - представи документи, удостоверяващи липсата на основанията за отстраняване от процедурата, както и съответствието с поставените критерии за подбор и другите изисквания, поставени в документацията от Възложителя, включително за подизпълнителите, ако има такива;

 - представи определената гаранция за изпълнение на договора.

\* Възложителят при сключване на договора не изисква документи, които:

* вече са му били предоставени и са актуални. В този случай преди сключване на договора определеният изпълнител декларира писмено, че предоставените документи са актуални;

до които има достъп по служебен път или чрез публичен регистър;

които могат да бъдат осигурени чрез пряк и безплатен достъп до националните бази данни на държавите членки.

**3.** Възложителят не сключва договор, когато участникът, класиран на първо място:

**3.1.** откаже да сключи договор;

**3.2.** не изпълни някое от условията по т. 2, или

**3.3.** не докаже, че не са налице основания за отстраняване от процедурата.

**4.** Възложителят може да сключи договор със следващия класиран участник, когато избраният за изпълнител участник откаже да сключи договор или не се яви за сключването му в определения от Възложителя срок, без да посочи обективни причини.

**5.** Договорът трябва да съответства на проекта на договор, приложен в документацията, допълнен с всички предложения от офертата на участника, въз основа на които последният е определен за изпълнител на поръчката. Промени в проекта на договор се допускат по изключение, когато е изпълнено условието по чл. 116, ал. 1, т. 7 от ЗОП и са наложени от обстоятелства, настъпили по време или след провеждане на процедурата.

**6.** Изменение на договор за обществена поръчка се допуска при наличие на някое от основанията по чл. 116, ал. 1 от ЗОП.

**7.** Възложителят може да сключи договор със следващия класиран участник, когато избраният за изпълнител участник откаже да сключи договор или не се яви за сключването му в определения от Възложителя срок, без да посочи обективни причини.

**8.** Възложителят може да прекрати възлагането на поръчката до сключване на договора за възлагане на обществената поръчка. Прекратяването се оповестява в РОП чрез обявление по чл. 36, ал. 1, т. 7, което съдържа мотиви.

**9.** Основанията за прекратяване на договора са подробно описани в проекта на договор, представляващ част от документацията на обществената поръчка.

**РАЗДЕЛ IX**

**ОБМЕН НА ИНФОРМАЦИЯ**

**1.** Обменът на документи и съобщения между Възложителя и участниците в процедурата се осъществява чрез платформата по чл. 39а, ал. 1 от ЗОП – ЦАИС ЕОП и правилата за нейното използване.

**2.** Възложителят осигурява чрез профила на купувача на АППК, който се поддържа на централизирана електронна платформа (ЦАИС ЕОП), публичност на информацията по чл. 36 от ЗОП, както и друга относима информация във връзка с възлагането на обществената поръчка по преценка на Възложителя, съгласно ЗОП и ППЗОП. Интернет адреса на профила на купувача на АППК е на адрес: https://app.eop.bg/buyer/31464

**3.** Участниците се уведомяват за утвърдения от Възложителя протокол, който се изпраща на участниците чрез съобщение на техните потребителски профили в платформата.

Протоколът се смята за връчен от постъпването на съобщението на потребителския профил, което се удостоверява от платформата чрез електронен времеви печат.

**РАЗДЕЛ X**

**ДРУГИ УКАЗАНИЯ**

Във връзка с провеждането на процедурата и подготовката на офертите от участниците за въпроси, които не са разгледани в настоящите указания, се прилагат ЗОП и ППЗОП (в редакция действаща към момента на откриването), обявата и условията, посочени в други документи от документацията за процедурата.